Veroordeelde moordenaar getuig vandag teen vriend | Mossel Bay Advertiser
Journalist Louise Karsten | Tuesday, 13 August 2019, 08:34
MOSSELBAAI NUUS - Die 27-jarige veroordeelde moordenaar, Thamsanqa Sishuba het gister sy getuienis teen sy vriend, die 29-jarige verdagte, Stephen Lekoro in die rondgaande Hoërhof op Mosselbaai begin.
Lekoro word daarvan verdink dat hy die baasbrein agter die grusame dubbelmoord op ‘n egpaar van Groot Brakrivier is.
Die 72-jarige Tewie Human en sy 62-jarige vrou, Eurika is in Junie 2016 met ‘n panga en ‘n mes by hulle woning in Sandhoogtepad aangeval. Sishuba dien tans twee lewenslange vonnisse uit vir sy aandeel in die moord.
Sishuba het getuig dat hy en Lokoro die naweek voor voorval die moord beplan het. Hy sê hulle het die Humans se woning van agter genader en dat hy weggehardloop het nadat hy vir Tewie een keer met ‘n Panga geslaan het.
Sishuba beweer dat Lekoro ‘n mes wat tydens ‘n nadoodse ondersoek in Tewie se klere gevind is, op die dag van die moord saamgevat het. Hy sê Lekoro het die aand aan hom bely dat hy Eurika vermoor het.
Sishuba sê Lekoro het hom van uit Lesotho gebel en hom aangeraai om van die polisie te vlug. Sishuba sal vandag sy getuienis voortsit.
Verdagte getuig vandag
Human-moorde: verdagte pleit onskuldig
Human-moorde: hofverrigtinge 'emosioneel'
Groot-brak dubbele moord: familie by hof
Dubbele moord: verdagte vandag in hof
Groot-Brak-moorde: saak uitgestel
Gru-moorde: Man in hof vir borgaansoek
Opvolg: Verdagte in hof vir gru-moorde
Groot-Brak gru-moorde: Verdagte in hof
Verdagte vir Groot-Brak-egpaar se moord aangekla
Read more about: moordenaar getuig dubbelmoord tewie human eurika human stephen lekoro
Posted on: 08:34 Tue, 13 August 2019